Toyota-robot verleen 'n 'helpende hand' | Nuus24
Toyota-robot verleen 'n 'helpende hand'
Parapleeg loop met robot-eksoskelet
Tokio – Die Japannese motorvervaardiger Toyota het Woensdag ‘n robot bekendgestel wat mense in en om die huis kan help, goed vir jou kan gaan haal en selfs bejaardes ronddra.Die menslike ondersteuningsrobot, wat sowat 130 cm lank en in ‘n silindervorm is, kan deur ‘n tabletrekenaar of ‘n rekenaar beheer word.Toyota is geïnspireer deur honde wat geleer is om items te gaan haal en sy ingenieurs het die robot ontwerp om eenvoudige takies te doen.Die robot het 'n arm waarmee hy items kan optel deur dit vas te suig aan sy "hand".“Die robot het nog uitdagings om te oorkom, soos dit sukkel byvoorbeeld om ‘n spesifieke item uit ‘n laaikas te haal waarin ‘n klomp voorwerpe is,” het Takashi Yamamoto, ‘n beampte van Toyota, gesê.Toyota het van die tegnologie wat in sy motors gebruik word ook by die robot toegepas.Produkte wat bejaardes help, het die afgelope tyd goeie geld in Japan ingebring weens ‘n lae geboortesyfer en langer lewensverwagting wat baie meer bejaardes in die land beteken.– Volg Nuus24 op Twitter - Sapa - AFP
Lees meer oor: toyota | tokio | kan jy glo? | robotte VOLGENDE OP NUUS24X